Pa in kar doodgeskiet toe hy seun by skool aflaai | Netwerk24
Deur Lynn Williams 05 November 2019 10:35
Die man is in sy motor voor die skool doodgeskiet.
Die toneel Dinsdagoggend voor die Elliot Academy in Fairview.
'n Taxi-eienaar van Motherwell, Port Elizabeth, is Dinsdagoggend voor 'n Elliot Academy in Fairview doodgeskiet.
Die man (43) is geskiet kort nadat hy en sy vrou hul seun (9) by die skool afgelaai het. Die oorledene se lyk is steeds agter die stuur van sy silwergrys Audi-voertuig.
Getraumatiseerde ouers en leerlinge het toe die skote klap in alle rigtings laat spaander. Die man se vrou en kind is ongedeerd.
Luidens ooggetuies het twee skieters die oorledene in 'n wegkommotor ingewag voor die skool. Die aanvallers het uitgeklim en skote aan die bestuurder se kant van die motor afgevuur. Daar is drie koeëlgate in die ruit aan die bestuurder se kant.